Hazrat Ali’s quote # 480 | Sohney Mehrban's Weblog
Hazrat Ali’s quote # 480
By Sohney Mehrban on April 23, 2014
شر کی جڑ دوسرے کے دل سے یوں کاٹو کہ پہلے اپنے سینے سے اسے اکھیڑ ڈالو۔ Die mees veelsydige ryding op aarde? | Maroela Media
Die Range Rover Sport. Foto: Verskaf
Moderne tegnologie is darem fantasties. Duur, ja – maar steeds puik. Veertig jaar terug was die meeste voertuie ŉ “one-trick pony”. Dit was óf ŉ handelsvoertuig, óf ŉ luikrug, ŉ sedan of ŉ bakkie. Dit was omtrent die storie. Deesdae is daar vuurvretende sportnutsvoertuie … elektriese 4×4’s en allerhande vreemdhede.
Ek het onlangs tyd met ŉ Range Rover Sport P400e deurgebring. Ek krap my kop – maar dit is moontlik een van die veelsydigste voertuie wat ek al ooit bestuur het. Kom ek verduidelik hoekom. Die Range Rover Sport is ŉ ware 4×4 vol vet met ŉ laestrekratkas en lugvering wat die grondvryhoogte kan lig tot ŉ indrukwekkende 278 mm. So, hy kan berg klim.
Reg, dan het die spesifieke model ŉ 2.0-viersilinderturbopetrolenjin wat 221 kW en 400 Nm bied. Maar dis nie al nie. Daar is ŉ elektriese motor wat die algehele stelsel se krag stoot na 297 kW en 640 Nm. Dit is sterk genoeg om dié meneer van 2,5 ton van 0 tot 100 km/h te slinger in 6,7 sekondes en hy sal aanhou draf tot ŉ behoorlike 220 km/h. So, hy kan snol.
Dieselfde gereedskap wat hom help om só te snol, help hom ook om ŉ stadskarretjie te wees. Die Range Rover Sport P400e het ŉ 85 kW/240 Nm- elektriese motor. Die 13.1 kWh-battery is goed vir 51 km lange slégs elektriese reikafstand … óf jy kan die voertuig net los om sy eie ding te doen en die reikafstand aan te vul soos mens ry.
Dit op sigself, en die feit dat jy hom inprop by die huis, is nie die hele prentjie nie. Wat die tegnologie fantasties maak, is die feit dat die Range Rover krag deur die remme herwin en stoor, om jou weer aan die gang te help as jy wegtrek. Dit klink eenvoudig, maar is waarskynlik bitter ingewikkeld – maar die slotsom is dat mens in ŉ Range Rover lag-lag 10 ℓ/100 km kan handhaaf op die oop pad in Suid-Afrika, en so laag soos 6.1 ℓ/100 km in die dorpsverkeer.
Die 13.1 kWh-battery sal, as hy dolleeg is, in die omgewing van R26 kos om te herlaai by die huis. Die voertuig kom met ŉ 10 amp-kabel, wat die battery vol kan laai in sewe uur en 30 minute, óf mens kan ŉ vinniger 32 amp-laaier laat installeer wat dit in twee uur en 45 minute kan doen. Ek dink dis regtig nie nodig nie, want die Range Rover hét wel ŉ 90 ℓ-brandstoftenk – so, mens kan net volgooi en weer laai wanneer dit gemaklik is. Dus, hy’s ekonomies.
Goed, hy kan “4×4”, hol én is ekonomies. O, en moenie vergeet van die luuksheid nie. ŉ Range Rover is ŉ lieflike voertuig om in tyd te verwyl, in die dorp of op die oop pad. Die Meridian-klankstelsel is puik, en die Range Rover bied ŉ magdom truuks soos WiFi en USB-poorte om almal se fone gelaai en gekoppel te hou.
Op die pad is dit eenvoudig – die Range Rover is lieflik stil, dit ry soos ŉ droom. Wat dit nóg lekkerder maak, is: Waar die teer eindig, sal jou Range Rover ongedeerd aanhou … terwyl jou Coke in die yskassie tussen die sitplekke koud bly. Baie lande in Europa begin binnebrandenjins in hul groot stede verbied. Die Range Rover sal eenvoudig in EV-modus verder gaan sonder om afgeskrik te word. By die huis aangekom, laai jy hom weer, haak die woonwa en sleep tot 2,5 ton. Fantasties.
Range Rover Sport S Si4 221 kW/400 Nm 9.2 ℓ/100 km R1 240 308
Range Rover Sport SE Si4 221 kW/400 Nm 9.2 ℓ/100 km R1 300 908
Range Rover Sport S P360 265 kW/450 Nm 9.2 ℓ/100 km R1 326 784
Range Rover Sport S TDV6 190 kW/600 Nm 7.8 ℓ/100 km R1 363 556
Range Rover Sport SE TDV6 190 kW/600 Nm 7.8 ℓ/100 km R1 375 556
Range Rover Sport SE P360 265 kW/450 Nm 9.2 ℓ/100 km R1 389 184
Range Rover Sport SE SDV6 225 kW/700 Nm 7.0 ℓ/100 km R1 497 720
Range Rover Sport HSE TDV6 190 kW/600 Nm 7.8 ℓ/100 km R1 528 956
Range Rover Sport HSE Si4 221 kW/400 Nm 9.2 ℓ/100 km R1 529 708
Range Rover Sport HSE P360 265 kW/450 Nm 9.2 ℓ/100 km R1 624 884
Range Rover Sport HSE SDV6 225 kW/700 Nm 7.0 ℓ/100 km R1 770 820
Range Rover Sport HSE P400e 297 kW/640 Nm 2.8 ℓ/100 km R1 785 600
Range Rover Sport HSE Dynamic P400e 297 kW/640 Nm 2.8 ℓ/100 km R1 833 500
Range Rover Sport Autobiography Dynamic P400 294 kW/550 Nm 9.2 ℓ/100 km R1 841 532
Range Rover Sport HSE Dynamic Supercharged 386 kW/625 Nm 13.6 ℓ/100 km R1 952 070
Range Rover Sport HSE Dynamic SDV8 250 kW/740 Nm 8.7 ℓ/100 km R1 965 492
Range Rover Sport Autobiography Dynamic P400e 297 kW/640 Nm 2.8 ℓ/100 km R1 976 000
Range Rover Sport Autobiography Dynamic SDV8 250 kW/740 Nm 8.7 ℓ/100 km R2 176 392
Range Rover Sport Autobiography Dynamic Supercharged 386 kW/625 Nm 9.2 ℓ/100 km R2 232 470
Range Rover Sport SVR 423 kW/700 Nm 13.6 ℓ/100 km R2 555 970
Lexus RX450h SE 230 kW/335 +e Nm 5.7 ℓ/100 km 7 jaar/105 000 km- waarborg en omvattende instandhoudingsplan R1 368 900
BMW X5 xDrive45e xLine 290 kW/600 Nm 2.5 ℓ/100 km 2 jaar/onbeperkte km-waarborg
5 jaar/100 000 km- omvattende instandhoudingsplan R1 460 000
Porsche Cayenne E-Hybrid 340 kW/700 Nm 3.4 ℓ/100 km 2 jaar/onbeperkte km- voertuigwaarborg
8 jaar/160 000 km- batterywaarborg
3 jaar/100 000 km- omvattende instandhoudingsplan R1 832 000
Met daai pryse behoort dit veelsydig te wees, wie sal nou 4×4 wou ry met so voertuig, daar is soortgelyke modelle teen die baie goedkoper.
Bietjie dik vir n daalder,eerstens gaan bitter min die voertuig gebruik vir rowwe terrein,het jare in Saudi gewerk en die Land Rovers hou nie lank nie,daarom gebruik die Saudi’s Toyota,die beste 4×4 op aarde..